Ek is verstom oor die hartlikheid, spontaniteit en vriendskap wat daar tussen die mense van Laeveld Agrochem heers. Dit is uniek en spesiaal – eintlik dink ek ek kan dit die Laeveld Agrochem-kultuur noem. En dit is iets wat van bo af ondertoe rol in 'n maatskappy. So ek haal my hoed af vir die mense wat aan die stuur staan by julle.
Sal jy asseblief ook aan Nick en Corné en die ander lede van die direksie, bestuur en almal wat betrokke was by die reëlings, my hartlike gelukwensing oordra vir puik reëlings en ‘n puik funksie. Daar is absoluut niks wat enigeen beter kon doen nie. Julle is wenners!